**Međunarodna godina volontera** (skr. MGV; engl. *International year of volunteers*), godina u kojoj se na razne načine širom svijeta pažnja posvećuje volonterima i volonterstvu.

Svrha
-----

Ujedinjene nacije su 2001. godinu proglasile Međunarodnom godinom volontera, cijeneći njihov veliki doprinos razvitku humanijeg i solidarnijeg društva u svim zemljama svijeta. Svrha proglašenja te godine godinom volontera bila je da se tokom nje različitim oblicima i načinima promovira značaj i rad mreže volontera te da se ukaže na postignuća miliona volontera diljem svijeta, kao i da se na volonterski rad motiviraju novi volonteri. 

Ujedinjene nacije su 2001. godinu proglasile Međunarodnom godinom volontera s dvojakom namjerom: željelo se naglasiti i uvažiti značajan doprinos koji volonteri daju svojim zajednicama, ali i dodatno unaprijediti položaj volontera i njihov rad. Od vlada država-potpisnica očekivalo se da u saradnji s nevladinim organizacijama unaprijede rad volontera, posebno ističući bolje prepoznavanje, olakšavanje, umrežavanje i promociju.

Konferencija IAVE
-----------------

Važna manifestacija kojom je obilježen početak Međunarodne godine volontera bila je 16. svjetska konferencija IAVE (Međunarodni savez za volonterski rad), održana u januaru 2001. godine u Amsterdamu. Na toj je konferenciji usvojena Univerzalna deklaracija o volontiranju. Deklaracija ističe volontiranje kao kamen temeljac civilnog društva. Ono, ističe se, oživotvoruje najplemenitije aspiracije ljudske vrste - težnju prema miru, slobodi, mogućnosti, sigurnosti i pravdi za sve ljude. U eri globalizacije i stalne mijene, svijet postaje međuzavisniji i složeniji te volontiranje - individualno ili grupno - predstavlja put kroz koji vrijednosti zajednice, brige i solidarnosti mogu biti podržane i osnažene, a pojedinci mogu ostvariti svoja prava i odgovornosti kao članovi zajednice, učeći kroz cijeli život.

Međunarodna godina volontera bila je okvir koji je mogao poslužiti organizacijama, zajednicama i državama da rasprave o tradicijama volontiranja, nauče više o volontiranju i zainteresiraju za volontiranje sve društvene sektore.

Pet osnovnih ciljeva
--------------------

U Međunarodnoj godini volontera postavljeno je pet osnovnih ciljeva kojima se željelo unaprijediti:

1. Priznavanje važnosti volonterskog napora;
2. Olakšavanje napora volontera;
3. Umrežavanje volonterskih organizacija i drugih učesnika;
4. Promocija volontiranja;
5. Povećanje broja volontera.

MGV u pojedinim zemljama
------------------------

### Bosna i Hercegovina

**Međunarodna godina volonera** 2001. u BiH je bila važna prekretnica za volonterizam. Prvi put je provedena anketa o volonterizmu, koja je pokazala da postoji potreba da se kao volonteri angažiraju lošije situirani građani i omladina. MGV je potakla nacionalnu debat na temu volonterizma te promovirala ideju civilnog služenja umjesto vojnog roka.

### Hrvatska

Od 2001. godine, koja je bila Međunarodna godina volontera, u Republici Hrvatskoj stvaraju se pretpostavke za uređenje sustava poticanja i vrednovanja volonterskoga rada. Osnovan je, na primjer, Nacionalni odbor za razvoj volonterstva, izrađeni su ciljani spotovi i džinglovi za poticanje volonterstva.

MGV je na nacionalnoj razini svečano obilježena 14. XII. 2001. godine u Nacionalnoj i sveučilišnoj knjižnici u Zagrebu. Tadašnji predsjednik Vlade Ivica Račan uručio je priznanja udrugama, organizacijama i pojedincima koji su dali poseban doprinos u promicanju, razvoju i sustavnom vrednovanju volonterstva u Hrvatskoj. Posebna gošća svečanosti bila je UN-ova veleposlanica dobre volje Heather Mills, koju je pratio zaručnik, proslavljeni *Beattle* Paul McCartney.

Godine 2004, u organizaciji Nacionalne zaklade, održana je 1. nacionalna konferencija o volonterstvu i 13. međunarodna konferencija VolontEurope, nakon kojih je Nacionalna zaklada uputila Ministarstvu obitelji, branitelja i međugeneracijske solidarnosti Prijedlog zakona o volonterstvu.

Zakon o volonterstvu donio je Hrvatski sabor na sjednici od 18. V. 2007. godine, a Odluku o proglašenju Zakona o volonterstvu potpisao je predsjednik Republike Hrvatske Stjepan Mesić 25. V. 2007. godine.

U Međunarodnoj godini volontera Volonterski centar Zagreb (VCZ) organizirao je 6 medunarodnih radnih kampova:

* 15.7. - 29.7.2001. Hrvatska Kostajnica
* 22.7. - 4.8.2001. Šenkovec kraj Čakovca
* 23.7. - 5.8.2001. Baške Oštarije na Velebitu
* 15.8. - 29.8.2001. Vukovar - u suradnji s Mirovnom grupom mladih "Dunav"
* 6.8. - 9.9.2001. Čakovec
* 12.9. - 23.9.2001. Gornji Mihaljevec u Međimurju

Vidi još
--------

* Volonter
* Volonterstvo
* Međunarodni dan volontera

Eksterni linkovi
----------------

* Hrvatski Crveni križ : 2001. - Međunarodna godina volontera[*mrtav link*]
* HSUTI : Obilježavanje Međunarodne godine volontera Arhivirano 2007-06-13 na Wayback Machine-u
* Nacionalna zaklada za razvoj civilnoga društva : Priopćenje za javnost u povodu Međunarodnoga dana volontera (30. XI. 2004) Arhivirano 2016-03-13 na Wayback Machine-u
* Volonterski centar Zagreb : Međunarodni radni kampovi Arhivirano 2010-04-12 na Wayback Machine-u
* Gordana Forčić : Kako unaprijediti volontiranje? (*download*)
* SMART : Volontiranje u Primorsko-goranskoj županiji, Rijeka, 2001. Arhivirano 2008-09-22 na Wayback Machine-u (*download*)
* UNDP Bosne i Hercegovine : Izvještaj o humanom razvoju - milenijski razvojni ciljevi - BIH 2003. (*download*)

*Napomena: Izvore označenje s **download** potrebno je pronaći na označenim stranicama (ili preko Googlea) i skinuti ih s interneta.*